b'\n_START_ARTICLE_\nAntifa\n_START_SECTION_\nEfectuarea perchezi\xc8\x9biilor\n_START_PARAGRAPH_\n\xc3\x8en data de 26 noiembrie 2014 for\xc8\x9bele de securitate ale Republica Moldova au efectuat o serie de perchezi\xc8\x9bii la 15 loca\xc8\x9bii ale membrilor grup\xc4\x83rii extremiste \xe2\x80\x9eAntifa\xe2\x80\x9d, inclusiv la domiciliile lui Pavel Grigorciuk \xc8\x99i Mihail Amerberg, ambii fiind considera\xc8\x9bi conspiratori ai preg\xc4\x83tirii pentru executarea unor ac\xc8\x9biuni cu caracter violent dup\xc4\x83 scrutinul parlamentar din 30 noiembrie._NEWLINE_\xc3\x8en cadrul unei conferin\xc8\x9be de pres\xc4\x83 din aceea\xc8\x99i zi procurorul Viorel Morari \xc8\x99i \xc8\x99ef-adjunctul Inspectoratului General al Poli\xc8\x9biei, Gherghe Cavcaliuc, au men\xc8\x9bionat c\xc4\x83 fost descoperite planuri detaliate ale cl\xc4\x83dirilor unde \xc3\xae\xc8\x99i au sediile Comisia Electoral\xc4\x83 Central\xc4\x83 \xc8\x99i a televiziunea public\xc4\x83. Poli\xc8\x9bia b\xc4\x83nuie\xc8\x99te c\xc4\x83 se pl\xc4\x83nuia atacul asupra acestor institu\xc8\x9bii._NEWLINE_Gruparea extremist\xc4\x83 a fost condus\xc4\x83 de Grigore Petrenco, care al\xc4\x83turi de Renato Usat\xc3\xaei, ambii au fost candida\xc8\x9bi la func\xc8\x9bia de deputat, p\xc3\xa2n\xc4\x83 la excluderea (27 noiembrie) partidului \xe2\x80\x9ePatria\xe2\x80\x9d, condus de ultimul, din campania electoral\xc4\x83 pentru c\xc4\x83 a folosit mijloace financiare (8,158,506 lei) din str\xc4\x83in\xc4\x83tate (se presupunde din Rusia).\n_START_SECTION_\nPerchezi\xc8\x9bii\n_START_PARAGRAPH_\n\xc3\x8en cadrul perchezi\xc8\x9biilor, organele de drept au g\xc4\x83sit 32 de arme (pistoale-mitralier\xc4\x83, mitraliere, pistoale cu amortizator, revolvere, 4 arme pneumatice, o lunet\xc4\x83, etc), muni\xc8\x9bii (cartu\xc8\x99e de 5.45, 5.6, 7.32, 7.62x25, 9x19 mm, etc), 8 grenade (RGD-5, RGD-7 \xc8\x99i UZRGM), cutii de trotil (400 g) cu declan\xc8\x99ator de la distan\xc8\x9b\xc4\x83, un arunc\xc4\x83tor de grenade, 20 de cocteiluri Molotov \xc8\x99i 12 arme alme (cu\xc8\x9bite \xc8\x99i pumnale). De asemenea, au fost depistate sta\xc8\x9bii radio, aparataj tehnic, echipament (camuflaje, cagule, lanterne, etc) \xc8\x99i sume mari de bani, inclusiv 300,000 de lei moldovene\xc8\x99ti \xc8\x99i 250,000 de ruble ruse\xc8\x99ti cu \xc8\x99tampile ale b\xc4\x83ncilor din Federa\xc8\x9bia Rus\xc4\x83.\n_START_SECTION_\nSuspec\xc8\x9bi\n_START_PARAGRAPH_\nPrintre suspec\xc8\x9bii se num\xc4\x83r\xc4\x83 persoane cu v\xc3\xa2rsta de 25 \xc8\x99i 35 de ani, din Chi\xc8\x99in\xc4\x83u, B\xc4\x83l\xc8\x9bi, Ialoveni \xc8\x99i Soroca. Una din persoanele racolate de gruparea \xe2\x80\x9eANTIFA\xe2\x80\x9d este militar \xc3\xaen termen, care avea acces la diferite arme \xc8\x99i muni\xc8\x9bii. O alt\xc4\x83 persoan\xc4\x83 membr\xc4\x83 a grup\xc4\x83rii este un profesor, avea misiunea de a racola tineri._NEWLINE_Din \xe2\x80\x9eAntifa\xe2\x80\x9d fac parte persoane condamnate anterior sau urm\xc4\x83rite penal pentru jafuri, huliganism, una dintre persoanele implicate este dat\xc4\x83 \xc3\xaen c\xc4\x83utare. _NEWLINE_Persoanele suspectate sunt cercetate pentru organzairea unei grup\xc4\x83ri criminale \xc8\x99i tentativei de destabilizare a situa\xc8\x9biei social-politice din \xc8\x9bar\xc4\x83. Ace\xc8\x99tia risc\xc4\x83 de la 8 la 15 ani de \xc3\xaenchisoare.\n_START_SECTION_\nLeg\xc4\x83turi cu jaful de la \xe2\x80\x9eMetro\xe2\x80\x9d\n_START_PARAGRAPH_\n\xe2\x80\x9eUnul dintre activi\xc8\x99tii \xc2\xabAntifa\xc2\xbb ar avea leg\xc4\x83tur\xc4\x83 cu jaful de la \xc2\xabMetro\xc2\xbb (Metro \xc2\xabR\xc3\xae\xc8\x99cani\xc2\xbb) din 30 mai 2014, \xc3\xaen urma c\xc4\x83reia o persoan\xc4\x83 a decedat\xe2\x80\x9d. Declara\xc8\x9biile au fost f\xc4\x83cute de reprezentan\xc8\x9bii Procraturii Generale \xc8\x99i ai Inspectoratului General de Poli\xc8\x9bie._NEWLINE_Potrivit colonelului de poli\xc8\x9bie Gheorghe Cavcaliuc, \xc3\xaen urma descinderilor din 26 noiembrie a poli\xc8\x9bi\xc8\x99tilor de la \xe2\x80\x9eFulger\xe2\x80\x9d a fost re\xc8\x9binut\xc4\x83 concubina unuia dintre membrii Antifa pentru 72 de ore. Aceasta este concubina lui Oleg Timofti, care se afl\xc4\x83 acum \xc3\xaen deten\xc8\x9bie fiind b\xc4\x83nuit c\xc4\x83 ar fi implicat \xc3\xaen atacul asupra incasatorilor din noapte de 30 mai 2014, atunci fiind furate cca. 1 milion de euro.'